Οι φοιτητές που επιστρέφουν από Πρόγραμμα Erasmus + οφείλουν να ακολουθήσουν την ακόλουθη

διαδικασία αναφορικά με τις αναγνωρίσεις των μαθημάτων τους:

1) Μόλις έχουν στα χέρια τους το Transcript of Records, οι φοιτητές κατεβάζουν το Πιστοποιητικό Αναγνώρισης Σπουδών (<http://www.interel.uoa.gr/erasmus/sm/xrhsima-eggrafa.html>).

2) Επισκέπτονται τους Καθηγητές των οποίων οι υπογραφές απαιτούνται για τις αναγνωρίσεις, έχοντας πάντα μαζί τους το transcript και την κλίμακα βαθμολογίας (grade range) την οποία έχουν ήδη προμηθευτεί από το πανεπιστήμιο υποδοχής.

3) Αφού συγκεντρώσουν όλες τις επιμέρους υπογραφές, ζητούν την έγκριση και υπογραφή του Ακαδημαϊκού Υπευθύνου, με την αποστολή επιπλέον του πιστοποιητικού συμφωνίας των διδασκόντων που συντάχτηκε πριν τη μετακίνηση, του transcript και της κλίμακας βαθμολογίας (grade range).

4) Εφόσον εξασφαλίσουν την υπογραφήτου Ακαδημαϊκού Υπευθύνου, αποστέλλουν το Πιστοποιητικό Αναγνώρισης Σπουδών στο erasmus@law.uoa.gr. Το Πιστοποιητικό θα διαβιβαστεί για την τελική υπογραφή από τη Γραμματέα της Σχολής.

4) Οι φοιτητές παραλαμβάνουν ηλεκτρονικά το τελικό υπογεγραμμένο έγγραφο προκειμένου να το υποβάλουν στο ΤΕΔΣ και αναμένουν την καταχώριση των βαθμολογιών των αναγνωρισμένων μαθημάτων στην αναλυτική τους βαθμολογία.